paragraph_text: Peter Lewis Kingston Wentz III (5. lipnja 1979.)<ref>http://www.allmusic.com/artist/pete-wentz-mn0000134635 poznatiji kao Pete Wentz, američki je glazbenik najviše poznat kao basist i glavni tekstopisac za američki rock sastav Fall Out Boy, kojeg je osnovao zajedno s prijateljem Joe Trohmanom početkom 2001. Sastav je tijekom prve 2 godine postojanja izdao nekoliko manjih albuma, a prvi studijski album Take This to Your Grave izdali su 2003. godine, nakon čega je formirana trenutna postava koju čine Wentz, Patrick Stump, Joe Trohman i Andy Hurley. Nakon što je sastav objavio stanku krajem 2009. godine, svi članovi su se okrenuli svojim projektima ili su se pak pridružili projektima drugih izvođača. Wentz je formirao electropop grupu Black Cards. Osim glazbe, Wentz se upustio i u druge projekte kao što su pisanje, snimanje i moda, a tijekom 2005. godine osnovao je tvrtku Cladenstine Industries. Također je i vlasnik izdavačke kuće Decaydance Records, za koju su potpisali sastavi poput Gym Class Heroes i Panic! at the disco. Osim toga vodi i tvrtku filmske produkcije pod nazivom Bartskull Films. Wentz je veliki filantrop, trenutno surađuje s udrugama Invisible Children i UNICEF, a također sudjeluje u UNICEF-ovom Tap Projektu koji se bavi prikupljanjem sredstava koji će pomoći donijeti čistu pitku vodu za ljude širom svijeta.<ref>http://www.today.com/id/36023698